PAPPNÉ MOLNÁR VERONIKA

**8623 BALATONFÖLDVÁR, ZRÍNYI M.**  **U.**  **46.**

**Balatonföldvár Város Képviselő-testülete**

**8623 BALATONFÖLDVÁR**

**Petőfi S.**  **u.**  **1.**

**Tárgy: Képviselői beszámoló 2022.**  **évről.**

**Tisztelt Képviselő-testület!**

Magyarország helyi önkormányzatairól szóló 2011. évi CXXXIX törvény 32 §

(2) bekezdése szerint a települési képviselő a törvényben foglaltak szerint köteles kapcsolatot tartani a választópolgárokkal, akiknek évente legalább egy alkalommal tájékoztatást nyújt képviselői tevékenységéről.

A balatonföldvári polgárok 2010 óta tisztelnek meg bizalmukkal és a 3. ciklusban látom el önkormányzati képviselői tisztségemet. Sajátos helyzetben vagyok, mert 2016 júliusától a közösségi ház vezetőjeként is a város szolgálatában állok. A közösségi ház városi programjain, de a közösségi házban is sokszor keresnek fel balatonföldváriak, üdülőtulajdonosok az önkormányzat munkájával kapcsolatosan. Az itt felmerülő kérdésekre, amennyire lehet magam keresek a megoldást, de sokszor igénybe veszem az önkormányzati dolgozók, illetve képviselőtársaim segítségét.

Balatonföldvári lakókkal való kapcsolattartás részemről nem igazán csak hivatalos formában történik, hanem inkább a nem formális módok a jellemzőek. A hozzám személyesen, telefonon vagy e-mailben fordulók problémáit meghallgatom, problémáikat igyekszem kezelni.

Képviselői tisztségemből fakadóan tevékenyen és rendszeresen részt vettem a kiemelt állami és városi ünnepségeken, civil szervezetek által szervezett programokon, rendezvényeken.

2022-ben is szinte valamennyi testületi- és Pénzügyi bizottsági üléseken részt vettem. Jelen voltam, mint szavazattal nem rendelkező képviselő több Humán Bizottsági ülésen. A pénzügyi és gazdasági bizottság tagjaként pedig a testületi ülések előkészítő munkájában tevékenyen részt vettem.

Az elkövetkezendő időszakban is igyekszem Balatonföldvár Város és a településen élők érdekeit minden lehetséges fórumon megfelelően képviselni és a felém irányuló bizalmat megszolgálni.

Balatonföldvár, 2023. februárt 16.

Pappné Molnár Veronika

önkormányzati képviselő